Bukan Ipar Sempurna

Bukan Ipar Sempurna ialah sebuah drama televisyen Malaysia 2025 terbitan MIG Production Sdn. Bhd. yang diarahkan oleh Ejump Mohd. Ia dibintangi oleh Ikmal Amry, Cahaya Nilam, Hafeez Mikail dan Nadiya Nisaa. Siri ini memulakan tayangan di Slot Akasia, TV3 pada 13 Mei hingga 19 Jun 2025 menggantikan Calon Isteri Buat Suami.

Siri ini juga turut ditayangkan menerusi penstriman Tonton pada 24 jam awal sebelum penayangan di saluran yang dinyatakan.

Sinopsis
Kisah ini bermula dengan keberanian Firash (Ikmal Amry) membatalkan pertunangan bersama Zara (Jihaa Sham), demi memperjuangkan cintanya terhadap Nadhia, wanita yang langsung tidak direstui oleh ibunya, Puan Farida (Fazlina Ahmad Daud). Meskipun begitu, kakaknya, Atma (Nadiya Nisaa), menjadi satu-satunya penyokong kuat dalam keputusan itu, menyambut Nadhia sebagai sebahagian daripada keluarga mereka.

Namun di sebalik kebahagiaan rumah tangga, satu rahsia besar terbongkar. Nadhia disahkan mengandung, namun usia kandungannya tidak sepadan dengan tempoh perkahwinan mereka. Siapakah sebenarnya bapa kepada anak dalam kandungan itu? Mampukah Firash menerima kenyataan yang mengejutkan ini? Dan siapakah yang harus bertanggungjawab atas nasib yang menimpa Nadhia?

Tragedi demi tragedi mula melanda apabila Zahin (Hafeez Mikail), bekas kekasih Nadhia, tiba-tiba muncul semula dalam hidupnya. Kehadiran Zahin membuatkan Nadhia hidup dalam tekanan dan terpaksa menyembunyikan masa silam mereka daripada suaminya, Firash. Dalam masa yang sama, Atma pula berpihak kepada suaminya, Zahin dan bersama-sama merancang untuk memisahkan Nadhia dan Firash. Mereka memfitnah Nadhia kononnya cuba menggoda Zahin, hingga Firash yang menyaksikan insiden tersebut naik marah dan mula menyimpan dendam terhadap isterinya. Mampukah Nadhia bertahan menghadapi badai yang tidak berkesudahan? Dan sampai bilakah Firash akan terus dibutakan oleh dendamnya sendiri?

Pelakon

Pelakon utama
 Ikmal Amry sebagai Firash
 Cahaya Nilam sebagai Nadhia Sofia
 Hafeez Mikail sebagai Zahin
 Nadiya Nisaa sebagai Atma

Pelakon pembantu
 Nessa Maureen sebagai Qaira
 Jihaa Sham sebagai Zara
 Raff Roslee sebagai Muadz
 Atira Karma sebagai Aisyah
 Razzuan Rosli sebagai Aisar
 Fazlina Ahmad Daud sebagai Puan Farida
 Juhara Ayob sebagai Hajah Hasanah
 Nik Ramly sebagai Haji Anas
 Nisa Rissa Isa sebagai Zaharah

Pelakon tambahan
 Alesha Sofia sebagai Atma (kecil)

Pautan luar

Kategori:Drama Melayu 2025
Kategori:Drama adaptasi novel di Malaysia
Kategori:Rancangan TV3